title: Εκτελεστικός κανονισμός (ΕΕ) 2017/2236 της Επιτροπής, της 5ης Δεκεμβρίου 2017, για την τροποποίηση του κανονισμού (ΕΚ) αριθ. 3199/93 σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης

text:
               6.12.2017

               EL

               Επίσημη Εφημερίδα της Ευρωπαϊκής Ένωσης

               L 320/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2236 ΤΗΣ ΕΠΙΤΡΟΠΉΣ
   της 5ης Δεκεμβρίου 2017
   για την τροποποίηση του κανονισμού (ΕΚ) αριθ. 3199/93 σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (1), και ιδίως το άρθρο 27 παράγραφος 4,
   Εκτιμώντας τα ακόλουθα:

               (1)

               Δυνάμει του άρθρου 27 παράγραφος 1 στοιχείο α) της οδηγίας 92/83/ΕΟΚ, τα κράτη μέλη οφείλουν να απαλλάσσουν από τον ειδικό φόρο κατανάλωσης την αλκοόλη η οποία έχει υποστεί πλήρη μετουσίωση σύμφωνα με τις απαιτήσεις κάθε κράτους μέλους, εφόσον οι εν λόγω απαιτήσεις έχουν δεόντως κοινοποιηθεί και γίνει δεκτές σύμφωνα με τους όρους των παραγράφων 3 και 4 του εν λόγω άρθρου.

               (2)

               Οι μετουσιωτικές ουσίες που χρησιμοποιούνται σε κάθε κράτος μέλος για τους σκοπούς της πλήρους μετουσίωσης της αλκοόλης, σύμφωνα με το άρθρο 27 παράγραφος 1 στοιχείο α) της οδηγίας 92/83/ΕΟΚ, περιγράφονται στο παράρτημα του κανονισμού (ΕΚ) αριθ. 3199/93 της Επιτροπής (2).

               (3)

               Στις 8 Ιουνίου 2017, η Ρουμανία κοινοποίησε στην Επιτροπή τη μετουσιωτική ουσία που σκοπεύει να χρησιμοποιεί για την πλήρη μετουσίωση της αλκοόλης, με ισχύ από την 1η Σεπτεμβρίου 2017, για τους σκοπούς του άρθρου 27 παράγραφος 1 στοιχείο α) της εν λόγω οδηγίας.

               (4)

               Στις 14 Ιουνίου 2017, η Επιτροπή διαβίβασε την κοινοποίηση αυτή στα λοιπά κράτη μέλη.

               (5)

               Στις 5 Ιουλίου 2017, η Βουλγαρία κοινοποίησε στην Επιτροπή τη μετουσιωτική ουσία που σκοπεύει να χρησιμοποιεί για την πλήρη μετουσίωση της αλκοόλης, με ισχύ από την 1η Αυγούστου 2017, για τους σκοπούς του άρθρου 27 παράγραφος 1 στοιχείο α) της εν λόγω οδηγίας.

               (6)

               Στις 7 Ιουλίου 2017, η Επιτροπή διαβίβασε την κοινοποίηση αυτή στα λοιπά κράτη μέλη.

               (7)

               Η Επιτροπή δεν έλαβε αντιρρήσεις.

               (8)

               Για λόγους ασφάλειας δικαίου, επείγει η έναρξη ισχύος του παρόντος κανονισμού.

               (9)

               Συνεπώς, ο κανονισμός (ΕΚ) αριθ. 3199/93 θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ειδικών φόρων κατανάλωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 3199/93 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 316 της 31.10.1992, σ. 21.

      (2)  Κανονισμός (ΕΚ) αριθ. 3199/93 της Επιτροπής, της 22ας Νοεμβρίου 1993, σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης (ΕΕ L 288 της 23.11.1993, σ. 12).

      ΠΑΡΑΡΤΗΜΑ
      «
            ΠΑΡΑΡΤΗΜΑ
            Κατάλογος των επιτρεπόμενων προϊόντων με αριθμό μητρώου της Chemical Abstracts Service (αριθ. CAS) για την πλήρη μετουσίωση της αλκοόλης.

                        Ακετόνη

                        Αριθ. CAS: 67-64-1

                        Βενζοϊκό δενατόνιο

                        Αριθ. CAS: 3734-33-6

                        Αιθανόλη

                        Αριθ. CAS: 64-17-5

                        Αιθυλο-τριτ. βουτυλαιθέρας

                        Αριθ. CAS: 637-92-3

                        Φλουορεσκεΐνη

                        Αριθ. CAS: 2321-07-5

                        Βενζίνη για κινητήρες (συμπ. της αμόλυβδης βενζίνης)

                        Αριθ. CAS: 86290-81-5

                        Ισοπροπυλική αλκοόλη

                        Αριθ. CAS: 67-63-0

                        Κηροζίνη

                        Αριθ. CAS: 8008-20-6

                        Φωτιστικό πετρέλαιο

                        Αριθ. CAS: 64742-47-8 και 64742-48-9

                        Μεθανόλη

                        Αριθ. CAS: 67-56-1

                        Μεθυλαιθυλοκετόνη (βουτανόνη-2)

                        Αριθ. CAS: 78-93-3

                        Μεθυλοϊσοβουτυλοκετόνη

                        Αριθ. CAS: 108-10-1

                        Μπλε του μεθυλενίου (52015)

                        Αριθ. CAS: 61-73-4

                        Διαλύτης νάφθας

                        Αριθ. CAS: 8030-30-6

                        Τερεβινθέλαιο

                        Αριθ. CAS: 8006-64-2

                        Πετρέλαιο τεχνικών εφαρμογών

                        Αριθ. CAS: 92045-57-3

                  Ο όρος «απόλυτη αιθανόλη» στο παρόν παράρτημα έχει την ίδια έννοια με αυτή του όρου «απόλυτη αλκοόλη» που χρησιμοποιεί η Διεθνής Ένωσης Καθαρής και Εφαρμοσμένης Χημείας (IUPAC).
            Σε όλα τα κράτη μέλη επιτρέπεται να προστίθενται χρωστικές ουσίες στη μετουσιωμένη αλκοόλη ώστε αυτή να αποκτά χαρακτηριστικό χρώμα, το οποίο την καθιστά άμεσα αναγνωρίσιμη.
            I.   Η κοινή διαδικασία μετουσίωσης για την πλήρως μετουσιωμένη αλκοόλη που χρησιμοποιείται στο Βέλγιο, στη Βουλγαρία, στη Δανία, στη Γερμανία, στην Εσθονία, στην Ιρλανδία, στην Ελλάδα, στην Ισπανία, στη Γαλλία, στην Ιταλία, στην Κύπρο, στη Λετονία, στη Λιθουανία, στο Λουξεμβούργο, στην Ουγγαρία, στη Μάλτα, στις Κάτω Χώρες, στην Αυστρία, στην Πολωνία, στην Πορτογαλία, στη Ρουμανία, στη Σλοβενία, στη Σλοβακία, στη Φινλανδία:

            Ανά εκατόλιτρο απόλυτης αιθανόλης:

                        —

                        1,0 λίτρο ισοπροπυλικής αλκοόλης,

                        —

                        1,0 λίτρο μεθυλαιθυλοκετόνης,

                        —

                        1,0 γραμμάριο βενζοϊκού δενατονίου.

                  II.   Αυξημένη συγκέντρωση της κοινής διαδικασίας μετουσίωσης για την πλήρως μετουσιωμένη αλκοόλη, που χρησιμοποιείται στα ακόλουθα κράτη μέλη:

               Τσεχική Δημοκρατία και Ηνωμένο Βασίλειο

            Ανά εκατόλιτρο απόλυτης αιθανόλης:

                        —

                        3,0 λίτρα ισοπροπυλικής αλκοόλης,

                        —

                        3,0 λίτρα μεθυλαιθυλοκετόνης,

                        —

                        1,0 γραμμάριο βενζοϊκού δενατονίου.

               Κροατία

            Ανά εκατόλιτρο απόλυτης αιθανόλης:
            Τουλάχιστον:

                        —

                        1,0 λίτρο ισοπροπυλικής αλκοόλης,

                        —

                        1,0 λίτρο μεθυλαιθυλοκετόνης,

                        —

                        1,0 γραμμάριο βενζοϊκού δενατονίου.

               Σουηδία

            Ανά εκατόλιτρο απόλυτης αιθανόλης:

                        —

                        1,0 λίτρο ισοπροπυλικής αλκοόλης,

                        —

                        2,0 λίτρα μεθυλαιθυλοκετόνης,

                        —

                        1,0 γραμμάριο βενζοϊκού δενατονίου.

                  III.   Συμπληρωματικές διαδικασίες μετουσίωσης για την πλήρως μετουσιωμένη αλκοόλη, που χρησιμοποιούνται στα ακόλουθα κράτη μέλη:

            Ανά εκατόλιτρο απόλυτης αιθανόλης, οποιοδήποτε από τα ακόλουθα σκευάσματα:

               Τσεχική Δημοκρατία

                        1.

                        0,4 λίτρα διαλύτη νάφθας,
                        0,2 λίτρα κηροζίνης,
                        0,1 λίτρα πετρελαίου τεχνικών εφαρμογών.

                        2.

                        3,0 λίτρα αιθυλο-τριτ. βουτυλαιθέρα,
                        1,0 λίτρο ισοπροπυλικής αλκοόλης,
                        1,0 λίτρο αμόλυβδης βενζίνης,
                        10 χιλιοστόγραμμα φλουορεσκεΐνης,

               Ελλάδα

            Μπορεί να μετουσιωθεί μόνο αλκοόλη χαμηλής ποιότητας (κεφαλές και ουρές απόσταξης), αλκοολικού τίτλου τουλάχιστον 93 % κατ' όγκο και όχι άνω του 96 % κατ' όγκο.
            Ανά εκατόλιτρο ένυδρης αλκοόλης 93 % κατ' όγκο, προστίθενται οι ακόλουθες ουσίες:

                        —

                        2,0 λίτρα μεθανόλης,

                        —

                        1,0 λίτρο τερεβινθέλαιου,

                        —

                        0,50 λίτρα φωτιστικού πετρελαίου,

                        —

                        0,40 γραμμάρια μπλε του μεθυλενίου.

                  Σε θερμοκρασία 20 °C, ο αλκοολικός τίτλος του τελικού προϊόντος, ως έχει, φθάνει το 93 % κατ' όγκο.

               Φινλανδία – επιτρέπεται μόνο μέχρι τις 31.12.2018

            Ανά εκατόλιτρο απόλυτης αιθανόλης, οποιοδήποτε από τα ακόλουθα σκευάσματα:

                        1.

                        2,0 λίτρα μεθυλαιθυλοκετόνης,
                        3,0 λίτρα μεθυλοϊσοβουτυλοκετόνης.

                        2.

                        2,0 λίτρα ακετόνης,
                        3,0 λίτρα μεθυλοϊσοβουτυλοκετόνης.

                  »


title: Εκτελεστικός κανονισμός (ΕΕ) 2017/2241 της Επιτροπής, της 6ης Δεκεμβρίου 2017, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (Κείμενο που παρουσιάζει ενδιαφέρον για τον ΕΟΧ )

text:
               7.12.2017

               EL

               Επίσημη Εφημερίδα της Ευρωπαϊκής Ένωσης

               L 322/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2241 ΤΗΣ ΕΠΙΤΡΟΠΉΣ
   της 6ης Δεκεμβρίου 2017
   για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 497 παράγραφος 3,
   Εκτιμώντας τα ακόλουθα:

               (1)

               Για την αποφυγή της διατάραξης των διεθνών χρηματοπιστωτικών αγορών και της δυσμενέστερης μεταχείρισης των ιδρυμάτων, με την υποβολή τους σε υψηλότερες απαιτήσεις ιδίων κεφαλαίων κατά τη διάρκεια των διαδικασιών αναγνώρισης υφιστάμενων κεντρικών αντισυμβαλλομένων τρίτων χωρών, στο άρθρο 497 παράγραφος 2 του κανονισμού (ΕΕ) αριθ. 575/2013 προβλέφθηκε μεταβατική περίοδος, κατά τη διάρκεια της οποίας μπορούν να θεωρούνται επιλέξιμοι κεντρικοί αντισυμβαλλόμενοι από τα εγκατεστημένα στην Ένωση ιδρύματα οι κεντρικοί αντισυμβαλλόμενοι τρίτων χωρών με τους οποίους εκκαθαρίζουν συναλλαγές τα εν λόγω ιδρύματα.

               (2)

               Ο κανονισμός (ΕΕ) αριθ. 575/2013 τροποποίησε τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (2) όσον αφορά ορισμένες παραμέτρους υπολογισμού των απαιτήσεων ιδίων κεφαλαίων των ιδρυμάτων για ανοίγματα έναντι κεντρικών αντισυμβαλλομένων τρίτων χωρών. Ως εκ τούτου, το άρθρο 89 παράγραφος 5α του κανονισμού (ΕΕ) αριθ. 648/2012 επιβάλλει σε ορισμένους κεντρικούς αντισυμβαλλομένους τρίτων χωρών την υποχρέωση να κοινοποιούν, για περιορισμένο χρονικό διάστημα, το συνολικό ποσό του αρχικού περιθωρίου που έχουν εισπράξει από τα εκκαθαριστικά μέλη τους. Η εν λόγω μεταβατική περίοδος αντιστοιχεί στην οριζόμενη στο άρθρο 497 παράγραφος 2 του κανονισμού (ΕΕ) αριθ. 575/2013.

               (3)

               Και οι δύο μεταβατικές περίοδοι επρόκειτο να λήξουν στις 15 Ιουνίου 2014.

               (4)

               Το άρθρο 497 παράγραφος 3 του κανονισμού (ΕΕ) αριθ. 575/2013 εξουσιοδοτεί την Επιτροπή να εκδώσει εκτελεστική πράξη για την παράταση της ισχύος της μεταβατικής περιόδου για τις απαιτήσεις ιδίων κεφαλαίων κατά έξι μήνες, σε εξαιρετικές περιπτώσεις. Η εν λόγω παράταση θα πρέπει επίσης να εφαρμοστεί όσον αφορά τις προθεσμίες που ορίζονται στο άρθρο 89 παράγραφος 5α του κανονισμού (ΕΕ) αριθ. 648/2012. Οι εν λόγω μεταβατικές περίοδοι έχουν πρόσφατα παραταθεί έως τις 15 Δεκεμβρίου 2017, με τον εκτελεστικό κανονισμό (ΕΕ) 2017/954 της Επιτροπής (3).

               (5)

               Από τους κεντρικούς αντισυμβαλλομένους που είναι εγκατεστημένοι σε τρίτες χώρες και έχουν υποβάλει αίτηση αναγνώρισης, κατά το άρθρο 25 του κανονισμού (ΕΕ) αριθ. 648/2012, έχουν ήδη αναγνωριστεί από την Ευρωπαϊκή Αρχή Κινητών Αξιών και Αγορών 29 κεντρικοί αντισυμβαλλόμενοι. Εξ αυτών, ένας κεντρικός αντισυμβαλλόμενος από τη Νέα Ζηλανδία έχει αναγνωριστεί βάσει της εκτελεστικής απόφασης (ΕΕ) 2016/2274 της Επιτροπής (4). Επιπλέον, τρεις ακόμη κεντρικοί αντισυμβαλλόμενοι από την Ινδία θα μπορούσαν να αναγνωριστούν βάσει της εκτελεστικής απόφασης (ΕΕ) 2016/2269 της Επιτροπής (5). Οι υπόλοιποι κεντρικοί αντισυμβαλλόμενοι τρίτων χωρών αναμένουν ακόμη τηναναγνώρισή τους, η δε διαδικασία αναγνώρισής τους δεν θα έχει ολοκληρωθεί έως τις 15 Δεκεμβρίου 2017. Εάν δεν παραταθεί η μεταβατική περίοδος, τα ιδρύματα που είναι εγκατεστημένα στην Ένωση (ή οι θυγατρικές τους που είναι εγκατεστημένες εκτός της Ένωσης) και έχουν ανοίγματα έναντι αυτών των υπολοίπων κεντρικών αντισυμβαλλομένων τρίτων χωρών θα αντιμετωπίσουν απαιτήσεις σημαντικής αύξησης των ιδίων κεφαλαίων τους για τα ανοίγματα αυτά, που θα μπορούσαν δυνητικά να αποθαρρύνουν τα ιδρύματα αυτά να συνεχίσουν να συμμετέχουν άμεσα στους εν λόγω κεντρικούς αντισυμβαλλομένους ή, τουλάχιστον προσωρινά, να τα οδηγήσουν σε παύση της παροχής υπηρεσιών εκκαθάρισης σε πελάτες των εν λόγω ιδρυμάτων και, συνεπώς, θα μπορούσαν να προκαλέσουν σοβαρή διατάραξη στις αγορές στις οποίες δραστηριοποιούνται οι εν λόγω κεντρικοί αντισυμβαλλόμενοι.

               (6)

               Η ανάγκη να αποφευχθεί η διατάραξη των αγορών εκτός της Ένωσης, που οδήγησε στις προηγούμενες παρατάσεις της μεταβατικής περιόδου που προβλέπεται στο άρθρο 497 παράγραφος 2 του κανονισμού (ΕΕ) αριθ. 575/2013, θα εξακολουθήσει επομένως να υπάρχει μετά τη λήξη της παράτασης της μεταβατικής περιόδου που ορίζεται στον εκτελεστικό κανονισμό (ΕΕ) 2017/954. Η νέα παράταση της μεταβατικής περιόδου αναμένεται ότι θα δώσει τη δυνατότητα στα εγκατεστημένα στην Ένωση ιδρύματα (ή στις θυγατρικές τους που είναι εγκατεστημένες εκτός της Ένωσης) να αποφύγουν τη σημαντική αύξηση των απαιτήσεων ιδίων κεφαλαίων, λόγω της μη ολοκλήρωσης της διαδικασίας αναγνώρισης για τους κεντρικούς αντισυμβαλλομένους που παρέχουν, με βιώσιμο και προσιτό τρόπο, το συγκεκριμένο είδος υπηρεσιών εκκαθάρισης το οποίο απαιτείται από τα εγκατεστημένα στην Ένωση ιδρύματα (ή τις θυγατρικές τους που είναι εγκατεστημένες εκτός της Ένωσης). Συνεπώς, είναι σκόπιμο να υπάρξει νέα εξάμηνη παράταση των μεταβατικών περιόδων.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Ευρωπαϊκής Επιτροπής Τραπεζών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι μεταβατικές περίοδοι των 15 μηνών που προβλέπονται στο άρθρο 497 παράγραφος 2 του κανονισμού (ΕΕ) αριθ. 575/2013 και στο άρθρο 89 παράγραφος 5α δεύτερο εδάφιο του κανονισμού (ΕΕ) αριθ. 648/2012, όπως παρατάθηκαν πρόσφατα με τον εκτελεστικό κανονισμό (ΕΕ) 2017/954, παρατείνονται κατά έξι ακόμη μήνες, έως τις 15 Ιουνίου 2018.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Δεκεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 27.6.2013, σ. 1.

      (2)  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).

      (3)  Εκτελεστικός κανονισμός (ΕΕ) 2017/954 της Επιτροπής, της 6ης Ιουνίου 2017, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 144 της 7.6.2017, σ. 14).

      (4)  Εκτελεστική απόφαση (ΕΕ) 2016/2274 της Επιτροπής, της 15ης Δεκεμβρίου 2016, σχετικά με την ισοδυναμία του ρυθμιστικού πλαισίου για τους κεντρικούς αντισυμβαλλομένους στη Νέα Ζηλανδία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 54).

      (5)  Εκτελεστική απόφαση (ΕΕ) 2016/2269 της Επιτροπής, της 15ης Δεκεμβρίου 2016, σχετικά με την ισοδυναμία του κανονιστικού πλαισίου για τους κεντρικούς αντισυμβαλλομένους στην Ινδία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 38).


title: Εκτελεστικός κανονισμός (ΕΕ) 2017/2248 της Επιτροπής, της 30ής Νοεμβρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  8.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 324/14

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2248 ΤΗΣ ΕΠΙΤΡΟΠΉΣ
      της 30ής Νοεμβρίου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Μπορεί να εξακολουθήσει να γίνεται επίκληση δεσμευτικών δασμολογικών πληροφοριών που δεν είναι σύμφωνες με τον παρόντα κανονισμό, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, επί τρίμηνο από την ημερομηνία έναρξης ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 30 Νοεμβρίου 2017.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (κωδικός ΣΟ)

                     Αιτιολογία

                     (1)

                     (2)

                     (3)

                     Είδος (καλούμενο «guy grip dead end» («τερματική λαβίδα στερέωσης»)) που αποτελείται από 6 σύρματα, καθένα από τα οποία έχει πάχος 3,25 mm.
                     Τα σύρματα είναι από γαλβανισμένο ανθρακοχάλυβα ψυχρής έλασης. Τα σύρματα είναι παράλληλα μεταξύ τους και καλύπτονται με επίστρωση ψευδαργύρου. Είναι χαλαρά συνεστραμμένα καθ' όλο το μήκος τους και έχουν κυρτωθεί σε σχήμα «U».
                     Μετά την παρουσίαση, το είδος χρησιμοποιείται για τη «στερέωση» ξύλινων τηλεγραφικών στύλων, δηλαδή το σύρμα συστρέφεται στενά και μετατρέπεται σε πλεγμένο συρματόσχοινο.
                     (Βλέπε εικόνες) (*1)

                     7326 20 00

                     Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 7326  και 7326 20 00 .
                     Η κατάταξη στην κλάση 7312  ως «κλώνοι (μονόκλωνα συρματόσχοινα), καλώδια (πολύκλωνα συρματόσχοινα), πλεξίδες, αρτάνες (σαμπάνια) και παρόμοια είδη» αποκλείεται, επειδή το είδος δεν είναι στενά συνεστραμμένο (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 7312 , πρώτη παράγραφος και τις επεξηγηματικές σημειώσεις της συνδυασμένης ονοματολογίας για τις διακρίσεις 7312 10 61  έως 7312 10 69 ). Το είδος καθίσταται στενά συνεστραμμένο μόνο μετά την τοποθέτησή του σε τηλεγραφικό στύλο.
                     Ως εκ τούτου, το είδος πρέπει να καταταχθεί στον κωδικό ΣΟ 7326 20 00  ως άλλα τεχνουργήματα από σιδερένια ή χαλύβδινα σύρματα.

            (*1)  Οι εικόνες έχουν αποκλειστικά ενημερωτικό σκοπό


title: Εκτελεστικός κανονισμός (ΕΕ) 2017/2243 της Επιτροπής, της 30ής Νοεμβρίου 2017, για την κατάργηση του εκτελεστικού κανονισμού (ΕΕ) αριθ. 1212/2014 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               8.12.2017

               EL

               Επίσημη Εφημερίδα της Ευρωπαϊκής Ένωσης

               L 324/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2243 ΤΗΣ ΕΠΙΤΡΟΠΉΣ
   της 30ής Νοεμβρίου 2017
   για την κατάργηση του εκτελεστικού κανονισμού (ΕΕ) αριθ. 1212/2014 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 1212/2014 (2), η Επιτροπή κατέταξε στον κωδικό ΣΟ 8108 90 90 ένα συμπαγές, κυλινδρικό προϊόν με σπείρωμα που κατασκευάζεται από κράμα τιτανίου και παρουσιάζεται προς χρήση στο πεδίο της χειρουργικής τραυμάτων.

               (2)

               Στην απόφασή του στην υπόθεση C-51/16 (3), το Δικαστήριο αποφάνθηκε ότι η κλάση 9021 της συνδυασμένης ονοματολογίας (ΣΟ) που περιλαμβάνεται στο παράρτημα I του κανονισμού (ΕΟΚ) αριθ. 2658/87 του Συμβουλίου (4), όπως τροποποιήθηκε με τον εκτελεστικό κανονισμό (ΕΕ) αριθ. 1101/2014 της Επιτροπής (5), πρέπει να ερμηνεύεται υπό την έννοια ότι εμπίπτουν στην κλάση αυτή βίδες ιατρικής εμφυτεύσεως όπως οι επίμαχες στην υπόθεση της κύριας δίκης, καθόσον τα προϊόντα αυτά εμφανίζουν χαρακτηριστικά που τα διαφοροποιούν από συνήθη προϊόντα, λαμβανομένης ιδίως υπόψη της τελειότητας της κατασκευής τους, της μεγάλης ακρίβειάς τους, της μεθόδου κατασκευής τους και της ιδιαιτερότητας της λειτουργίας τους. Ιδίως το γεγονός ότι βίδες ιατρικής εμφυτεύσεως όπως οι επίμαχες στην υπόθεση της κύριας δίκης δεν μπορούν να τοποθετηθούν στο σώμα παρά μόνο με τη βοήθεια ειδικών ιατρικών εργαλείων, και όχι συνήθων εργαλείων, αποτελεί ένα από τα χαρακτηριστικά που πρέπει να λαμβάνεται υπόψη προκειμένου να διακρίνονται οι εν λόγω βίδες για ιατρικά εμφυτεύματα από τα συνήθη προϊόντα.

               (3)

               Το προϊόν που καλύπτεται από τον εκτελεστικό κανονισμό (ΕΕ) αριθ. 1212/2014 αντιστοιχεί στο πρότυπο ISO/TC 150 για βίδες (κοχλίες) εμφύτευσης παρουσιάζεται προς χρήση στο πεδίο της χειρουργικής τραυμάτων για την αντιμετώπιση καταγμάτων, παρουσιάζεται σε αποστειρωμένη συσκευασία, φέρει αριθμό και ως εκ τούτου είναι ανιχνεύσιμο καθ' όλη τη διάρκεια της παραγωγής και της διανομής, και προορίζεται για τοποθέτηση στο σώμα με χρήση ειδικών εργαλείων.

               (4)

               Επομένως, η κατάταξη του προϊόντος που καλύπτεται από τον εκτελεστικό κανονισμό (ΕΕ) αριθ. 1212/2014 στον κωδικό ΣΟ 8108 90 90 δεν συνάδει με τα πορίσματα του Δικαστηρίου στην υπόθεση C-51/16.

               (5)

               Συνεπώς, ο εκτελεστικός κανονισμός (ΕΕ) αριθ. 1212/2014 θα πρέπει να καταργηθεί.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1212/2014 καταργείται.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Νοεμβρίου 2017.

            Για την Επιτροπή,

            εξ ονόματος του Προέδρου,

         Stephen QUEST

            Γενικός Διευθυντής

            Γενική Διεύθυνση Φορολογίας και Τελωνειακής Ένωσης

      (1)  ΕΕ L 269 της 10.10.2013, σ. 1.

      (2)  Εκτελεστικός κανονισμός (ΕΕ) αριθ. 1212/2014 της Επιτροπής, της 11ης Νοεμβρίου 2014, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ L 329 της 14.11.2014, σ. 3).

      (3)  Απόφαση του Δικαστηρίου, της 26ης Απριλίου 2017, StrykerEMEASupplyChainServices, C-51/16, ECLI:EU:C:2017:298.

      (4)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      (5)  Κανονισμός (ΕΕ) αριθ. 1101/2014 της Επιτροπής, της 16ης Οκτωβρίου 2014, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (ΕΕ L 312 της 31.10.2014, σ. 1).


title: Εκτελεστικός κανονισμός (ΕΕ) 2017/2244 της Επιτροπής, της 30ής Νοεμβρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  8.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 324/3

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2244 ΤΗΣ ΕΠΙΤΡΟΠΉΣ
      της 30ής Νοεμβρίου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 30 Νοεμβρίου 2017.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (Κωδικός ΣΟ)

                     Αιτιολογία

                     (1)

                     (2)

                     (3)

                     Προϊόν που αποτελείται από δύο οριζόντιες και δύο κάθετες ράγες διελασμένου αλουμινίου, οι οποίες συνιστούν από κοινού ένα πλαίσιο σχεδιασμένο για να στερεώνεται στον τοίχο με βίδες.
                     Το προϊόν έχει σχεδιαστεί για να χρησιμοποιείται στη στερέωση πλακών επένδυσης τοίχου.
                     Ο σχεδιασμός των οριζόντιων ραγών επιτρέπει στις πλάκες να σύρονται εντός τους, γεγονός που διευκολύνει την αφαίρεση και αντικατάσταση των πλακών όταν απαιτείται.
                     (Βλέπε εικόνα) (*1)

                     7616 99 90

                     Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 7616 , 7616 99  και 7616 99 90 .
                     Η κατάταξη στην κλάση 8302  ως «προσάρτημα, σιδερικό και άλλα παρόμοια είδη από κοινά μέταλλα για έπιπλα, πόρτες, σκάλες, παράθυρα, παντζούρια, αμαξώματα, είδη ιπποσκευής, μπαούλα, κασέλες, μικρά κιβώτια και άλλα τεχνουργήματα αυτού του είδους» αποκλείεται. Οι ράγες είναι σχεδιασμένες για τη στερέωση στον τοίχο πλακών επένδυσης τοίχου που είναι διαφορετικής φύσης από τα είδη που πρέπει να στερεώνονται με τη χρήση των προϊόντων της κλάσης 8302  [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8302 , δεύτερη παράγραφος, (Δ) και (E)].
                     Ως εκ τούτου, το προϊόν πρέπει να καταταχθεί στον κωδικό ΣΟ 7616 99 90 , ως «άλλο τεχνούργημα από αργίλιο».

            (*1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2017/2245 της Επιτροπής, της 30ής Νοεμβρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  8.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 324/6

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2245 ΤΗΣ ΕΠΙΤΡΟΠΉΣ
      της 30ής Νοεμβρίου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 30 Νοεμβρίου 2017.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (κωδικός ΣΟ)

                     Αιτιολογία

                     (1)

                     (2)

                     (3)

                     Είδος (καλούμενο «σανίδα μπανιέρας») από πλαστικές ύλες με αντιολισθητική επιφάνεια, διαστάσεων περίπου 35 × 69 cm.
                     Το είδος έχει οπές αποστράγγισης, λαβή και ενσωματωμένη σαπουνοθήκη. Στο κάτω μέρος είναι εφοδιασμένο με τέσσερα ρυθμιζόμενα στηρίγματα ώστε να προσαρμόζεται στο πλάτος της μπανιέρας.
                     Η σανίδα μπανιέρας μπορεί να διευκολύνει τον χρήστη να εισέλθει ή να εξέλθει από τη μπανιέρα και επίσης μπορεί να χρησιμοποιηθεί ως κάθισμα ή ως δίσκος για είδη λουτρού.
                     (βλέπε εικόνα) (*1)

                     3924 90 00

                     Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 3924  και 3924 90 00 .
                     Το είδος δεν είναι έπιπλο, δεδομένου ότι δεν είναι σχεδιασμένο για να τοποθετείται στο δάπεδο ή στο έδαφος, ούτε για να κρεμιέται, να στερεώνεται στον τοίχο ή να τοποθετείται το ένα πάνω στο άλλο. Συνεπώς, σύμφωνα με τη σημείωση 2 του Κεφαλαίου 94, η κατάταξη του είδους ως επίπλου όπως αναφέρεται στις κλάσεις 9401 , 9402  ή 9403  αποκλείεται.
                     Το είδος πρέπει να καταταγεί στον κωδικό ΣΟ 3924 90 00  ως άλλο είδος οικιακής οικονομίας και είδος υγιεινής ή καλλωπισμού, από πλαστικές ύλες.

            (*1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2017/2246 της Επιτροπής, της 30ής Νοεμβρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               8.12.2017

               EL

               Επίσημη Εφημερίδα της Ευρωπαϊκής Ένωσης

               L 324/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2246 ΤΗΣ ΕΠΙΤΡΟΠΉΣ
   της 30ής Νοεμβρίου 2017
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:

               (1)

               Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Νοεμβρίου 2017.

            Για την Επιτροπή,

            εξ ονόματος του Προέδρου,

         Stephen QUEST

            Γενικός Διευθυντής

            Γενική Διεύθυνση Φορολογίας και Τελωνειακής Ένωσης

      (1)  ΕΕ L 269 της 10.10.2013, σ. 1.

      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Πλάκες αλουμινίου μη εκτεθειμένες στο φως (καλούμενες «θετικές θερμικές πλάκες με ευαισθησία σε διόδους λέιζερ»), ορθογώνιου σχήματος, με μια πλευρά μήκους άνω των 255 mm, επιχρισμένες στη μια τους πλευρά με γαλάκτωμα [το οποίο περιέχει κυρίως αλκαλικά διαλυμένη ρητίνη, μια ή περισσότερες υπέρυθρες χρωστικές (φωτοθερμικό μετατροπέα) και ένα καταστολέα διαλυτότητας (χρωστική)], που είναι ευαίσθητο σε υπέρυθρες διόδους λέιζερ σε μήκος κύματος 830 nm.
                  Έχουν σχεδιαστεί για χρήση με εξοπλισμό από υπολογιστή σε πλάκα (CTP «Computer To Plate technology») για μεσαίο έως μεγάλο όγκο αντιτύπων (τιράζ). Για να αυξηθεί η διάρκεια ζωής του τελικού προϊόντος, οι πλάκες υποβάλλονται στην καλούμενη διαδικασία «ψησίματος» με στόχο τη σκλήρυνση της εικόνας μετά την εμφάνισή της.

                  3701 30 00

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 2 του κεφαλαίου 37, καθώς και από το κείμενο των κωδικών ΣΟ 3701  και 3701 30 00 .
                  Το προϊόν έχει τα αντικειμενικά χαρακτηριστικά μιας μη εκτεθειμένης στο φως φωτογραφικής πλάκας επικαλυμμένης με φωτοευαίσθητο υλικό.
                  Η σημείωση 2 στο κεφάλαιο 37 ορίζει τον όρο «φωτογραφικός» ως σχετικό με τη μέθοδο με την οποία παράγονται ορατές εικόνες, άμεσα ή έμμεσα, με την επίδραση του φωτός ή άλλων μορφών ακτινοβολίας σε φωτοευαίσθητες επιφάνειες.
                  Οι φωτογραφικές πλάκες του κεφαλαίου 37 είναι εκείνες με μία ή περισσότερες στρώσεις οποιουδήποτε γαλακτώματος ευαίσθητου στο φως ή σε άλλες μορφές ακτινοβολίας με επαρκή ενέργεια, ώστε να προκληθεί η αναγκαία αντίδραση σε ευαίσθητα σε φωτόνια (ή φώτο) υλικά, π.χ. ακτινοβολία μήκους κύματος όχι μεγαλύτερη από περίπου 1 300  nm στο ηλεκτρομαγνητικό φάσμα (συμπεριλαμβανομένων των ακτίνων γάμμα, της υπεριώδους ακτινοβολίας και της εγγύς υπέρυθρης ακτινοβολίας), καθώς και της σωματιδιακής (ή πυρηνικής) ακτινοβολίας, είτε για αναπαραγωγή σε μονοχρωμία είτε για έγχρωμη αναπαραγωγή (βλέπε επίσης τις επεξηγηματικές σημειώσεις του εναρμονισμένου συστήματος για το κεφάλαιο 37). Το μήκος κύματος της ευαισθησίας στην ακτινοβολία της ευαισθητοποιημένης στρώσης των ως άνω πλακών (830 nm) εμπίπτει στο εύρος των αποδεκτών μηκών κύματος της κλάσης 3701 .
                  Επομένως, αποκλείεται η κατάταξη στον κωδικό ΣΟ 8442 50 00  ως πλάκες εκτύπωσης, δεδομένου ότι οι ευαισθητοποιημένες πλάκες της κλάσης 3701  αποκλείονται από την κλάση 8442  [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8442 , σημείο Β) και τη γνωμοδότηση δασμολογικής κατάταξης του ΕΣ 3701.30/1  του 2015].
                  Επομένως, οι πλάκες πρέπει να καταταχθούν στον κωδικό ΣΟ 3701 30 00  ως άλλες φωτογραφικές πλάκες, των οποίων η διάσταση μιας τουλάχιστον πλευράς ξεπερνάει τα 255 mm.


title: Εκτελεστικός κανονισμός (ΕΕ) 2017/2247 της Επιτροπής, της 30ής Νοεμβρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  8.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 324/11

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2247 ΤΗΣ ΕΠΙΤΡΟΠΉΣ
      της 30ής Νοεμβρίου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 30 Νοεμβρίου 2017.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (κωδικός ΣΟ)

                     Αιτιολογία

                     (1)

                     (2)

                     (3)

                     Είδος (καλούμενο «θερμαντικό στρώμα»), με διαστάσεις περίπου 190 × 80 × 4 cm και βάρος περίπου 11,5 kg. Είναι παραγεμισμένο και περιέχει θερμαντικό στοιχείο (πλέγμα επικαλυμμένο με λεπτή στρώση υφάσματος). Το κάτω μέρος του στρώματος (κάτω από το θερμαντικό στοιχείο) αποτελείται από στρώμα αφρού πάχους 1 cm. Η άνω εξωτερική πλευρά του στρώματος είναι εφοδιασμένη με στρώση επίπεδων και λείων τεχνητών πετρών που περιέχουν τουρμαλίνη. Η επιφάνεια του είδους είναι άκαμπτη και ανώμαλη.
                     Το είδος είναι εφοδιασμένο με διάταξη ελέγχου που συνδέεται με καλώδιο και ρευματολήπτη. Η διάταξη ελέγχου έχει οθόνη που δείχνει την επιλεγμένη θερμοκρασία, διάφορους δείκτες, κουμπί καθορισμού της επιθυμητής θερμοκρασίας και κουμπί εκκίνησης/διακοπής της λειτουργίας.
                     Είναι σχεδιασμένο για τη θερμική θεραπεία διαφόρων μερών του ανθρώπινου σώματος. Μπορεί κανείς να ξαπλώσει ή να καθίσει σ' αυτό. Υπάρχει δυνατότητα επιλογής θερμοκρασίας από 30 - 70 °C. Οι τεχνητές πέτρες εκπέμπουν (αφού θερμανθούν) απώτερα υπέρυθρες ακτίνες.
                     Βλέπε εικόνες (*1).

                     8516 79 70

                     Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8516 , 8516 79  και 8516 79 70 .
                     Η κατάταξη στην κλάση 9019  ως συσκευή μάλαξης (μασάζ) αποκλείεται, επειδή το είδος δεν λειτουργεί με τριβή, δόνηση ή με κάποιο μηχανικό σύστημα κίνησης· δεν είναι σχεδιασμένο για τη μάλαξη (μασάζ) του σώματος. Οι πέτρες είναι επίπεδες και λείες με συγκεκριμένες ιδιότητες που σωρεύουν και εκπέμπουν τη θερμότητα χωρίς τριβή (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 9019 , (ΙΙ)).
                     Η κατάταξη στην κλάση 9404  ως είδος κλινοστρωμνής και παρόμοια είδη – στρώμα ή ανώστρωμα, επίσης αποκλείεται, επειδή το είδος δεν προορίζεται για τον εξοπλισμό του κρεβατιού. Είναι άκαμπτο και έχει ανώμαλη επιφάνεια. Ως εκ τούτου, η σημείωση 1 α) του κεφαλαίου 85 δεν εφαρμόζεται.
                     Το είδος λειτουργεί ως συσκευή για θερμοθεραπεία κατάλληλη για οικιακή χρήση.
                     Κατά συνέπεια κατατάσσεται στον κωδικό ΣΟ 8516 79 70  ως άλλη ηλεκτροθερμική συσκευή.

            (*1)  Οι εικόνες έχουν αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2017/2260 της Επιτροπής, της 5ης Δεκεμβρίου 2017, για την τροποποίηση του κανονισμού (ΕΕ) 2016/44 του Συμβουλίου σχετικά με περιοριστικά μέτρα λόγω της κατάστασης στη Λιβύη

text:
               8.12.2017

               EL

               Επίσημη Εφημερίδα της Ευρωπαϊκής Ένωσης

               L 324/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2260 ΤΗΣ ΕΠΙΤΡΟΠΉΣ
   της 5ης Δεκεμβρίου 2017
   για την τροποποίηση του κανονισμού (ΕΕ) 2016/44 του Συμβουλίου σχετικά με περιοριστικά μέτρα λόγω της κατάστασης στη Λιβύη
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (1),
   Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (ΕΕ) αριθ. 204/2011 (2), και ιδίως το άρθρο 20 στοιχείο β),
   Εκτιμώντας τα ακόλουθα:

               (1)

               Το παράρτημα V του κανονισμού (ΕΕ) 2016/44 περιλαμβάνει σκάφη που έχουν κατονομαστεί από την Επιτροπή Κυρώσεων των Ηνωμένων Εθνών, σύμφωνα με την παράγραφο 11 της απόφασης του Συμβουλίου Ασφαλείας των Ηνωμένων Εθνών (ΣΑΗΕ) 2146 (2014). Τα εν λόγω σκάφη υπόκεινται σε ορισμένες απαγορεύσεις δυνάμει του ανωτέρω κανονισμού, μεταξύ των οποίων η απαγόρευση φόρτωσης, μεταφοράς ή εκφόρτωσης αργού πετρελαίου από τη Λιβύη και πρόσβασης σε λιμένες στο έδαφος της Ένωσης.

               (2)

               Στις 27 Νοεμβρίου 2017, η επιτροπή του Συμβουλίου Ασφαλείας των Ηνωμένων Εθνών τροποποίησε τα στοιχεία ταυτοποίησης του σκάφους CAPRICORN που υπόκειται σε περιοριστικά μέτρα. Ως εκ τούτου, το παράρτημα V του κανονισμού (ΕΕ) 2016/44 θα πρέπει να τροποποιηθεί αναλόγως.

               (3)

               Ο παρών κανονισμός θα πρέπει να τεθεί αμέσως σε ισχύ, προκειμένου να διασφαλιστεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΕ) 2016/44 του Συμβουλίου τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2017.

            Για την Επιτροπή,

            εξ ονόματος του Προέδρου,

            Προϊσταμένη της Υπηρεσίας Μέσων Εξωτερικής Πολιτικής

      (1)  ΕΕ L 206 της 1.8.2015, σ. 34.

      (2)  ΕΕ L 12 της 19.1.2016, σ. 1.

      ΠΑΡΑΡΤΗΜΑ
      Το παράρτημα V του κανονισμού (ΕΕ) 2016/44 τροποποιείται ως εξής:
      Η καταχώριση:

         «1.   Ονομασία: CAPRICORN
         Καταχωρίστηκε στον κατάλογο δυνάμει της παραγράφου 10 στοιχεία α) και β) της απόφασης 2146 (2014), όπως παρατάθηκε και τροποποιήθηκε με την παράγραφο 2 της απόφασης 2362 (2017) (απαγόρευση φόρτωσης, μεταφοράς ή εκφόρτωσης· απαγόρευση εισόδου σε λιμένες). Σύμφωνα με την παράγραφο 11 της απόφασης 2146, η παρούσα καταχώριση ανανεώθηκε από την επιτροπή στις 20 Οκτωβρίου 2017 και ισχύει έως τις 18 Ιανουαρίου 2018, εκτός εάν καταγγελθεί νωρίτερα από την επιτροπή σύμφωνα με την παράγραφο 12 της απόφασης 2146. Κράτος σημαίας: Τανζανία.

            Συμπληρωματικές πληροφορίες

         Καταχωρίστηκε στον κατάλογο στις 21 Ιουλίου 2017. Αριθμός ΔΝΟ: 8900878. Στις 21 Σεπτεμβρίου 2017 το σκάφος βρισκόταν σε διεθνή ύδατα στα ανοικτά των Ηνωμένων Αραβικών Εμιράτων.»

      αντικαθίσταται από τα εξής:

         «1.   Ονομασία: CAPRICORN
         Καταχωρίστηκε στον κατάλογο δυνάμει της παραγράφου 10 στοιχεία α) και β) της απόφασης 2146 (2014), όπως παρατάθηκε και τροποποιήθηκε με την παράγραφο 2 της απόφασης 2362 (2017) (απαγόρευση φόρτωσης, μεταφοράς ή εκφόρτωσης· απαγόρευση εισόδου σε λιμένες). Σύμφωνα με την παράγραφο 11 της απόφασης 2146, η παρούσα καταχώριση ανανεώθηκε από την επιτροπή στις 20 Οκτωβρίου 2017 και ισχύει έως τις 18 Ιανουαρίου 2018, εκτός εάν καταγγελθεί νωρίτερα από την επιτροπή σύμφωνα με την παράγραφο 12 της απόφασης 2146. Κράτος σημαίας: άγνωστο.

            Συμπληρωματικές πληροφορίες

         Καταχωρίστηκε στον κατάλογο στις 21 Ιουλίου 2017. Αριθμός ΔΝΟ: 8900878. Στις 21 Σεπτεμβρίου 2017 το σκάφος βρισκόταν σε διεθνή ύδατα στα ανοικτά των Ηνωμένων Αραβικών Εμιράτων.»


title: Εκτελεστικός κανονισμός (ΕΕ) 2017/2276 της Επιτροπής, της 8ης Δεκεμβρίου 2017, σχετικά με τη χορήγηση άδειας για νέα χρήση του παρασκευάσματος του Bacillus subtilis (ATCC PTA-6737) ως πρόσθετης ύλης ζωοτροφών για χοιρομητέρες (κάτοχος της άδειας: Κemin Europa NV) (Κείμενο που παρουσιάζει ενδιαφέρον για τον ΕΟΧ )

text:
                  9.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 326/50

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2276 ΤΗΣ ΕΠΙΤΡΟΠΉΣ
      της 8ης Δεκεμβρίου 2017
      σχετικά με τη χορήγηση άδειας για νέα χρήση του παρασκευάσματος του Bacillus subtilis (ATCC PTA-6737) ως πρόσθετης ύλης ζωοτροφών για χοιρομητέρες (κάτοχος της άδειας: Κemin Europa NV)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για νέα χρήση του παρασκευάσματος του Bacillus subtilis (ATCC PTA-6737). Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Η αίτηση αφορά τη χορήγηση άδειας για νέα χρήση του παρασκευάσματος του Bacillus subtilis (ATCC PTA-6737) ως πρόσθετης ύλης ζωοτροφών για χοιρομητέρες με σκοπό να ωφεληθούν τα χοιρίδια, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».

                  (4)

                  Το παρασκεύασμα του Bacillus subtilis (ATCC PTA-6737), το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», έλαβε άδεια χρήσης για περίοδο δέκα ετών ως πρόσθετη ύλη στη διατροφή κοτόπουλων προς πάχυνση με τον κανονισμό (ΕΕ) αριθ. 107/2010 της Επιτροπής (2), για κοτόπουλα ωοτοκίας, πάπιες προς πάχυνση, ορτύκια, φασιανούς, πέρδικες, φραγκόκοτες, περιστέρια, χήνες προς πάχυνση και στρουθοκαμήλους με τον εκτελεστικό κανονισμό (ΕΕ) αριθ. 885/2011 της Επιτροπής (3), για απογαλακτισμένα χοιρίδια και απογαλακτισμένα ζώα της οικογένειας των συιδών εκτός του είδους Sus scrofa domesticus με τον εκτελεστικό κανονισμό (ΕΕ) αριθ. 306/2013 της Επιτροπής (4), για γαλοπούλες προς πάχυνση και γαλοπούλες εκτρεφόμενες για αναπαραγωγή με τον εκτελεστικό κανονισμό (ΕΕ) αριθ. 787/2013 της Επιτροπής (5) και για όρνιθες ωοπαραγωγής και μικρά είδη πουλερικών για ωοπαραγωγή με τον εκτελεστικό κανονισμό (ΕΕ) 2015/1020 της Επιτροπής (6).

                  (5)

                  Η Ευρωπαϊκή Αρχή για την Ασφάλεια των Τροφίμων («η Αρχή») στη γνωμοδότησή της της 16ης Μαΐου 2017 (7) κατέληξε στο συμπέρασμα ότι, σύμφωνα με τους προτεινόμενους όρους χρήσης, το παρασκεύασμα του Bacillus subtilis (ATCC PTA-6737) δεν έχει δυσμενείς επιδράσεις στην υγεία των ζώων, στην ανθρώπινη υγεία και στο περιβάλλον. Κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώνει την ανάπτυξη των χοιριδίων από τη γέννηση μέχρι τον απογαλακτισμό όταν προστεθεί στη διατροφή των χοιρομητέρων από 3 εβδομάδες πριν από τον τοκετό έως τον απογαλακτισμό των χοιριδίων. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (6)

                  Από την αξιολόγηση του παρασκευάσματος του Bacillus subtilis (ATCC PTA-6737) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση του εν λόγω παρασκευάσματος όπως διευκρινίζεται στο παράρτημα του παρόντος κανονισμού.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορηγείται άδεια στο παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 8 Δεκεμβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Κανονισμός (ΕΕ) αριθ. 107/2010 της Επιτροπής, της 8ης Φεβρουαρίου 2010, σχετικά με την έγκριση του Bacillus subtilis ATCC PTA-6737 ως πρόσθετης ύλης ζωοτροφών για κοτόπουλα προς πάχυνση (κάτοχος της άδειας: Kemin Europa NV) (ΕΕ L 36 της 9.2.2010, σ. 1).

         (3)  Εκτελεστικός κανονισμός (ΕΕ) αριθ. 885/2011 της Επιτροπής, της 5ης Σεπτεμβρίου 2011, για την έγκριση του Bacillus subtilis (ATCC PTA-6737) ως πρόσθετης ύλης ζωοτροφών για κοτόπουλα ωοτοκίας, πάπιες προς πάχυνση, ορτύκια, φασιανούς, φραγκόκοτες, περιστέρια, χήνες προς πάχυνση και στρουθοκάμηλους (κάτοχος της άδειας: Kemin Europa NV) (ΕΕ L 229 της 6.9.2011, σ. 3).

         (4)  Εκτελεστικός κανονισμός (ΕΕ) αριθ. 306/2013 της Επιτροπής, της 2ας Απριλίου 2013, σχετικά με τη χορήγηση άδειας για τη χρήση παρασκευάσματος του Bacillus subtilis (ATCC PTA-6737) για απογαλακτισμένα χοιρίδια και απογαλακτισμένα ζώα της οικογένειας των συιδών, εκτός του είδους Sus scrofa domesticus (κάτοχος της άδειας: Kemin Europa NV) (ΕΕ L 91 της 3.4.2013, σ. 5).

         (5)  Εκτελεστικός κανονισμός (ΕΕ) αριθ. 787/2013 της Επιτροπής, της 16ης Αυγούστου 2013, για την έγκριση του παρασκευάσματος του Bacillus subtilis (ATCC PTA-6737) ως πρόσθετης ύλης ζωοτροφών για γαλοπούλες προς πάχυνση και γαλοπούλες εκτρεφόμενες για αναπαραγωγή (κάτοχος της άδειας: Kemin Europa NV) (ΕΕ L 220 της 17.8.2013, σ. 15).

         (6)  Εκτελεστικός κανονισμός (ΕΕ) 2015/1020 της Επιτροπής, της 29ης Ιουνίου 2015, για την έγκριση του παρασκευάσματος του Bacillus subtilis (ATCC PTA-6737) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών για ωοπαραγωγή (κάτοχος της άδειας: Kemin Europa NV) (ΕΕ L 163 της 30.6.2015, σ. 22).

         (7)  EFSA Journal 2017· 17(5):4855.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου ισχύος της άδειας

                     CFU ανά kg πλήρους ζωοτροφής με περιεκτικότητα σε υγρασία 12 %

                        Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                     4b1823

                     Kemin Europa N.V.

                        Bacillus subtilis ATCC PTA-6737

                        Σύσταση πρόσθετης ύλης:

                     Παρασκεύασμα του Bacillus subtilis (ATCC PTA-6737) που περιέχει τουλάχιστον 1 × 1010 CFU/g πρόσθετης ύλης
                     Στερεά μορφή

                        Χαρακτηρισμός της δραστικής ουσίας:

                     Βιώσιμα σπόρια του Bacillus subtilis (ATCC PTA-6737)

                        Μέθοδος ανάλυσης
                         (1)

                     Καταμέτρηση: μέθοδος καταμέτρησης εξάπλωσης σε τρυβλία με χρήση tryptone soya agar, με προθέρμανση των δειγμάτων ζωοτροφής.
                     Ταυτοποίηση: μέθοδος ηλεκτροφόρησης παλλόμενου πεδίου (PFGE).

                     Χοιρομητέρες

                     —

                     1 × 108

                     —

                                 1.

                                 Στις οδηγίες χρήσης της πρόσθετης ύλης και του προμείγματος αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 2.

                                 Για χρήση σε χοιρομητέρες από τρεις εβδομάδες πριν από τον τοκετό έως ολόκληρη την περίοδο της γαλουχίας.

                                 3.

                                 Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση της. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                     29.12.2027

            (1)  Πληροφορίες σχετικά με τις μεθόδους ανάλυσης διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2017/2273 της Επιτροπής, της 8ης Δεκεμβρίου 2017, για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (Κείμενο που παρουσιάζει ενδιαφέρον για τον ΕΟΧ )

text:
               9.12.2017

               EL

               Επίσημη Εφημερίδα της Ευρωπαϊκής Ένωσης

               L 326/42

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2273 ΤΗΣ ΕΠΙΤΡΟΠΉΣ
   της 8ης Δεκεμβρίου 2017
   για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 22 παράγραφος 1,
   Εκτιμώντας τα ακόλουθα:

               (1)

               Σύμφωνα με άρθρο 42 του κανονισμού (ΕΚ) αριθ. 889/2008 της Επιτροπής (2), όπως τροποποιήθηκε με τον εκτελεστικό κανονισμό (ΕΕ) αριθ. 836/2014 της Επιτροπής (3), επιτρέπεται κατ' εξαίρεση, έως την 31η Δεκεμβρίου 2017, υπό ορισμένες προϋποθέσεις και όταν δεν υπάρχει διαθεσιμότητα βιολογικά εκτρεφόμενων πουλάδων, να εισάγονται σε μονάδα βιολογικής παραγωγής πουλάδες μη βιολογικής εκτροφής για την παραγωγή αυγών, ηλικίας μικρότερης των 18 εβδομάδων.

               (2)

               Στην αγορά της Ένωσης δεν υπάρχει διαθεσιμότητα παραγωγής βιολογικά εκτρεφόμενων πουλάδων ωοπαραγωγής σε επαρκή ποιότητα και ποσότητα ώστε να καλυφθούν οι ανάγκες των εκτροφέων ωοτόκων ορνίθων. Προκειμένου να δοθεί περισσότερος χρόνος για την ανάπτυξη της παραγωγής βιολογικών πουλάδων ωοπαραγωγής, θα πρέπει να παραταθεί έως τις 31 Δεκεμβρίου 2018 η περίοδος εφαρμογής των έκτακτων κανόνων παραγωγής για τη χρήση πουλάδων ωοπαραγωγής που δεν έχουν εκτραφεί βιολογικά και δεν είναι μεγαλύτερες των 18 εβδομάδων.

               (3)

               Το άρθρο 43 του κανονισμού (ΕΚ) αριθ. 889/2008, όπως τροποποιήθηκε από τον εκτελεστικό κανονισμό (ΕΕ) αριθ. 836/2014 επιτρέπει κατ' εξαίρεση, για τα ημερολογιακά έτη 2015, 2016 και 2017, τη χρήση κατ' ανώτατο όριο 5 %, μη βιολογικών πρωτεϊνούχων ζωοτροφών για χοίρους και πουλερικά.

               (4)

               Στην αγορά της Ένωσης, η προσφορά βιολογικών πρωτεϊνών δεν επαρκεί από ποιοτική και ποσοτική άποψη ώστε να πληρούνται οι διατροφικές απαιτήσεις των χοίρων και των πουλερικών που εκτρέφονται σε αγροκτήματα βιολογικής παραγωγής. Η παραγωγή βιολογικών πρωτεϊνούχων καλλιεργειών εξακολουθεί να υπολείπεται της ζήτησης. Ως εκ τούτου, είναι σκόπιμο να παραταθεί έως τις 31 Δεκεμβρίου 2018 η περίοδος της κατ' εξαίρεση δυνατότητας χρήσης, σε περιορισμένο ποσοστό, μη βιολογικών πρωτεϊνούχων ζωοτροφών.

               (5)

               Συνεπώς, ο κανονισμός (ΕΚ) αριθ. 889/2008 θα πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 889/2008 τροποποιείται ως εξής:

               1)

               Στο άρθρο 42 στοιχείο β), η ημερομηνία «31 Δεκεμβρίου 2017» αντικαθίσταται από την ημερομηνία «31η Δεκεμβρίου 2018».

               2)

               Στο άρθρο 43, το δεύτερο εδάφιο αντικαθίσταται από το ακόλουθο κείμενο:
               «Το μέγιστο επιτρεπόμενο ποσοστό μη βιολογικών πρωτεϊνούχων ζωοτροφών ανά δωδεκάμηνο για τα εν λόγω είδη ανέρχεται σε 5 % για το ημερολογιακό έτος 2018.»

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2018.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 189 της 20.7.2007, σ. 1.

      (2)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).

      (3)  Εκτελεστικός κανονισμός (ΕΕ) αριθ. 836/2014 της Επιτροπής, της 31ης Ιουλίου 2014, για την τροποποίηση του κανονισμού (ΕΚ) αριθ. 889/2008 της Επιτροπής σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 230 της 1.8.2014, σ. 10).


title: Εκτελεστικός κανονισμός (ΕΕ) 2017/2272 της Επιτροπής, της 8ης Δεκεμβρίου 2017, για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [«Kabanosy staropolskie» (ΕΠΙΠ)]

text:
               9.12.2017

               EL

               Επίσημη Εφημερίδα της Ευρωπαϊκής Ένωσης

               L 326/40

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2272 ΤΗΣ ΕΠΙΤΡΟΠΉΣ
   της 8ης Δεκεμβρίου 2017
   για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [«Kabanosy staropolskie» (ΕΠΙΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 26 και το άρθρο 52 παράγραφος 3 στοιχείο α),
   Εκτιμώντας τα ακόλουθα:

               (1)

               Σύμφωνα με το άρθρο 26 του κανονισμού (ΕΕ) αριθ. 1151/2012, η Πολωνία υπέβαλε την ονομασία «Kabanosy staropolskie» ώστε να καταστεί δυνατή η καταχώρισή της στο μητρώο των εγγυημένων παραδοσιακών ιδιότυπων προϊόντων, το οποίο προβλέπεται στο άρθρο 22 του κανονισμού (ΕΕ) αριθ. 1151/2012. Το προϊόν «Kabanosy staropolskie» είναι μακριά και λεπτά ξηρά λουκάνικα.

               (2)

               Η ονομασία «Kabanosy staropolskie» είχε προηγουμένως καταχωριστεί (2) ως εγγυημένο παραδοσιακό ιδιότυπο προϊόν χωρίς δέσμευση της ονομασίας σύμφωνα με το άρθρο 13 παράγραφος 1 του κανονισμού (ΕΚ) αριθ. 509/2006 του Συμβουλίου (3).

               (3)

               Κατόπιν κίνησης της εθνικής διαδικασίας ένστασης που αναφέρεται στο άρθρο 26 παράγραφος 1 δεύτερο εδάφιο του κανονισμού (ΕΕ) αριθ. 1151/2012, η ονομασία «Kabanosy» συμπληρώθηκε με τον όρο «staropolskie». Ο εν λόγω συμπληρωματικός όρος προσδιορίζει τον παραδοσιακό χαρακτήρα της ονομασίας, σύμφωνα με το άρθρο 26 παράγραφος 1 τρίτο εδάφιο του κανονισμού (ΕΕ) αριθ. 1151/2012.

               (4)

               Η αίτηση καταχώρισης της ονομασίας «Kabanosy staropolskie» ελήφθη από την Επιτροπή και εν συνεχεία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (4).

               (5)

               Στις 26 Αυγούστου 2016, η Επιτροπή έλαβε αιτιολογημένη δήλωση ένστασης. Στις 9 Σεπτεμβρίου 2016, η Επιτροπή διαβίβασε τη δήλωση ένστασης.

               (6)

               Η Ρουμανία υποστήριξε ότι η καταχώριση της ονομασίας «Kabanosy staropolskie» θα έθιγε την ύπαρξη της εν μέρει ομώνυμης ονομασίας «Cabanos», η οποία είναι η ρουμανική ονομασία της ρουμανικής παραλλαγής του προϊόντος «Kabanosy». Όντως, «Cabanos» είναι η ονομασία ρουμανικών παρασκευασμάτων κρέατος, των οποίων τόσο οι πρώτες ύλες όσο και η τεχνολογία παραγωγής είναι παρόμοιες με εκείνες του προϊόντος «Kabanosy staropolskie» που πρότεινε η Πολωνία ως εγγυημένο παραδοσιακό ιδιότυπο προϊόν (ΕΠΙΠ).

               (7)

               Θεωρώντας την ένσταση αυτή παραδεκτή, με επιστολή της 7ης Νοεμβρίου 2016, η Επιτροπή κάλεσε την Πολωνία και τη Ρουμανία να προβούν στις προβλεπόμενες διαβουλεύσεις για διάστημα τριών μηνών, με σκοπό την επίτευξη συμφωνίας μεταξύ τους σύμφωνα με τις εσωτερικές τους διαδικασίες.

               (8)

               Επιτεύχθηκε συμφωνία μεταξύ των μερών. Η Πολωνία κοινοποίησε τα αποτελέσματα της συμφωνίας στην Επιτροπή με επιστολή της 2ας Φεβρουαρίου 2017.

               (9)

               Η Πολωνία και η Ρουμανία συμφώνησαν ότι η προστασία θα πρέπει να καλύπτει μόνο τον όρο «Kabanosy staropolskie» ως σύνολο. Ως εκ τούτου, η εν λόγω προστασία δεν θα πρέπει να παρεμποδίζεται τη χρήση του όρου «Kabanosy» αυτή καθεαυτή ούτε τη χρήση παραλλαγών τους όπως «Cabanos».

               (10)

               Η Επιτροπή σημειώνει ότι η συμφωνία αναγνωρίζει ότι το προϊόν «Kabanosy staropolskie» πρέπει να καταχωριστεί ως ΕΠΙΠ και ότι σκοπός είναι να διασφαλιστεί η θεμιτή χρήση των σχετικών δικαιωμάτων.

               (11)

               Ως εκ τούτου, η ονομασία «Kabanosy staropolskie» θα πρέπει να καταχωριστεί στο μητρώο των εγγυημένων παραδοσιακών ιδιότυπων προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Kabanosy staropolskie» (ΕΠΙΠ).
   Προδιαγραφές προϊόντος της ΕΠΙΠ «Kabanosy» θεωρούνται οι προδιαγραφές που αναφέρονται στο άρθρο 19 του κανονισμού (ΕΕ) αριθ. 1151/2012 για την ΕΠΙΠ «Kabanosy staropolskie» με δέσμευση της ονομασίας.
   Το προϊόν «Kabanosy staropolskie» (ΕΠΙΠ) είναι προϊόν της κλάσης 1.2. Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (5).
   Άρθρο 2
   Η ονομασία «Kabanosy staropolskie» (ΕΠΙΠ) προστατεύεται στο σύνολό της. Ο όρος «Kabanosy» μπορεί να συνεχίσει να χρησιμοποιείται, και σε γλωσσικές παραλλαγές και μεταφράσεις, σε ολόκληρη την Ευρωπαϊκή Ένωση, τηρουμένων των αρχών και των κανόνων που διέπουν την ενωσιακή έννομη τάξη.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  Εκτελεστικός κανονισμός (ΕΕ) αριθ. 1044/2011 της Επιτροπής, της 19ης Οκτωβρίου 2011, για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [Kabanosy (ΕΠΙΠ)] (ΕΕ L 275 της 20.10.2011, σ. 16).

      (3)  Κανονισμός (ΕΚ) αριθ. 509/2006 του Συμβουλίου, της 20ής Μαρτίου 2006, για τα γεωργικά προϊόντα και τα τρόφιμα που χαρακτηρίζονται ως εγγυημένα παραδοσιακά ιδιότυπα προϊόντα (ΕΕ L 93 της 31.3.2006, σ. 1). κανονισμός που καταργήθηκε και αντικαταστάθηκε με τον κανονισμό (ΕΕ) αριθ. 1151/2012.

      (4)  ΕΕ C 188 της 27.5.2016, σ. 6.

      (5)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2017/2274 της Επιτροπής, της 8ης Δεκεμβρίου 2017, σχετικά με την έγκριση νέας χρήσης παρασκευάσματος 6-φυτάσης (EC 3.1.3.26) που παράγεται από Komagataella pastoris (DSM 23036) ως πρόσθετης ύλης ζωοτροφών για τα ψάρια (κάτοχος της άδειας Huvepharma EOOD) (Κείμενο που παρουσιάζει ενδιαφέρον για τον ΕΟΧ )

text:
                  9.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 326/44

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2274 ΤΗΣ ΕΠΙΤΡΟΠΉΣ
      της 8ης Δεκεμβρίου 2017
      σχετικά με την έγκριση νέας χρήσης παρασκευάσματος 6-φυτάσης (EC 3.1.3.26) που παράγεται από Komagataella pastoris (DSM 23036) ως πρόσθετης ύλης ζωοτροφών για τα ψάρια (κάτοχος της άδειας Huvepharma EOOD)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας για παρασκεύασμα 6-φυτάσης (EC 3.1.3.26) που παράγεται από Komagataella pastoris (DSM 23036) ως πρόσθετης ύλης ζωοτροφών για τα ψάρια. Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Η αίτηση αφορά την έγκριση παρασκευάσματος 6-φυτάσης (EC 3.1.3.26) που παράγεται από Komagataella pastoris (DSM 23036) ως πρόσθετης ύλης ζωοτροφών για τα ψάρια, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».

                  (4)

                  Η χρήση του εν λόγω παρασκευάσματος είχε εγκριθεί για δέκα έτη για τα κοτόπουλα και τις γαλοπούλες προς πάχυνση, τα κοτόπουλα που εκτρέφονται για ωοπαραγωγή, τις γαλοπούλες που εκτρέφονται για αναπαραγωγή, τις ωοτόκες όρνιθες, άλλα είδη πτηνών προς πάχυνση και ωοπαραγωγή, τα απογαλακτισμένα χοιρίδια, τους χοίρους προς πάχυνση και τις χοιρομητέρες με τον εκτελεστικό κανονισμό (ΕΕ) αριθ. 98/2012 της Επιτροπής (2).

                  (5)

                  Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότησή της της 21ης Μαρτίου 2017 (3), κατέληξε στο συμπέρασμα, ότι, υπό τις προτεινόμενες συνθήκες χρήσης, το παρασκεύασμα 6-φυτάσης (EC 3.1.3.26) που παράγεται από Komagataella pastoris (DSM 23036) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε στο συμπέρασμα ότι η πρόσθετη ύλη έχει τη δυνατότητα να είναι αποτελεσματική στην ιριδίζουσα πέστροφα και στον σολομό και το συμπέρασμα αυτό μπορεί να επεκταθεί σε όλα τα ψάρια με πτερύγια. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (6)

                  Από την αξιολόγηση του παρασκευάσματος 6-φυτάσης (EC 3.1.3.26) που παράγεται από Komagataella pastoris (DSM 23036) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση του εν λόγω παρασκευάσματος, όπως διευκρινίζεται στο παράρτημα του παρόντος κανονισμού.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Για το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «Ζωοτεχνικές πρόσθετες ύλες» και στη λειτουργική ομάδα «Βελτιωτικά της πεπτικότητας», χορηγείται άδεια χρήσης ως πρόσθετης ύλης στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 8 Δεκεμβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Εκτελεστικός κανονισμός (ΕΕ) αριθ. 98/2012 της Επιτροπής, της 7ης Φεβρουαρίου 2012, σχετικά με τη χορήγηση άδειας κυκλοφορίας για τη χρήση της 6-φυτάσης (ΕΚ 3.1.3.26) που παράγεται από Pichia pastoris (DSM 23036) ως πρόσθετης ύλης ζωοτροφών για τα κοτόπουλα και τις γαλοπούλες προς πάχυνση, τα κοτόπουλα που εκτρέφονται για ωοπαραγωγή, τις γαλοπούλες που εκτρέφονται για αναπαραγωγή, τις ωοτόκες όρνιθες, άλλα είδη πτηνών προς πάχυνση και ωοπαραγωγή, τα απογαλακτισμένα χοιρίδια, τους χοίρους προς πάχυνση και τις χοιρομητέρες (κάτοχος έγκρισης Huvepharma AD) (ΕΕ L 35 της 8.2.2012, σ. 6).

         (3)  EFSA Journal 2017· 15(4):4763.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Λοιπές διατάξεις

                     Λήξη της περιόδου ισχύος της άδειας

                     Μονάδες δραστικότητας ανά kg πλήρους ζωοτροφής με περιεκτικότητα σε υγρασία 12 %

                        Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας.

                     4a16

                     Huvepharma EOOD

                     6-φυτάση
                     (EC 3.1.3.26)

                        Σύσταση πρόσθετης ύλης

                     Παρασκεύασμα 6-φυτάσης (EC 3.1.3.26) που παράγεται από Komagataella pastoris (DSM 23036) με ελάχιστη δραστικότητα:

                                 4 000  OTU (1)/g σε στερεά μορφή

                                 8 000  OTU/g σε υγρή μορφή

                        Χαρακτηρισμός της δραστικής ουσίας

                     6-φυτάση (ΕΚ 3.1.3.26) που παράγεται από Komagataella pastoris (DSM 23036)

                        Αναλυτική μέθοδος
                         (2)

                     Για την ποσοτικοποίηση της 6-φυτάσης στις ζωοτροφές:
                     Χρωματομετρική μέθοδος που βασίζεται στον ποσοτικό προσδιορισμό των ανόργανων φωσφορικών ιόντων που ελευθερώνει το ένζυμο από το φυτικό νάτριο.

                     Ψάρια

                     —

                     500 OTU

                     —

                                 1.

                                 Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 2.

                                 Για χρήση σε ζωοτροφές που περιέχουν δεσμευμένο με φυτίνη φωσφόρο σε αναλογία πάνω από 0,23 %.

                                 3.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση της. Όταν αυτοί οι κίνδυνοι δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα πρέπει να χρησιμοποιούνται με μέσα προστασίας, συμπεριλαμβανομένων και μέσων προστασίας της αναπνοής και του δέρματος.

                     29.12.2027

            (1)  1 OTU είναι η ποσότητα ενζύμου που καταλύει την ελευθέρωση 1 μικρογραμμομορίου ανόργανων φωσφορικών ιόντων ανά λεπτό από διάλυμα φυτικού νατρίου 5,1 mΜ σε ρυθμιστικό διάλυμα κιτρικών ιόντων pH 5,5 σε θερμοκρασία 37 °C, μετρούμενων ως το κυανόχρωμο φωσφομολυβδαινικό σύμπλοκο σε μήκος κύματος 820 nm.

            (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2017/2275 της Επιτροπής, της 8ης Δεκεμβρίου 2017, σχετικά με τη χορήγηση άδειας για νέα χρήση του παρασκευάσματος Lactobacillus acidophilus (CECT 4529) ως πρόσθετης ύλης ζωοτροφών για κοτόπουλα προς πάχυνση (κάτοχος της άδειας: Centro Sperimentale del Latte) (Κείμενο που παρουσιάζει ενδιαφέρον για τον ΕΟΧ )

text:
                  9.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 326/47

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2275 ΤΗΣ ΕΠΙΤΡΟΠΉΣ
      της 8ης Δεκεμβρίου 2017
      σχετικά με τη χορήγηση άδειας για νέα χρήση του παρασκευάσματος Lactobacillus acidophilus (CECT 4529) ως πρόσθετης ύλης ζωοτροφών για κοτόπουλα προς πάχυνση (κάτοχος της άδειας: Centro Sperimentale del Latte)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για νέα χρήση του παρασκευάσματος του Lactobacillus acidophilus (CECT 4529). Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Η αίτηση αφορά τη χορήγηση άδειας για νέα χρήση του παρασκευάσματος Lactobacillus acidophilus (CECT 4529) ως πρόσθετης ύλης ζωοτροφών για κοτόπουλα προς πάχυνση, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».

                  (4)

                  Το παρασκεύασμα Lactobacillus acidophilus (CECT 4529), το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», αδειοδοτήθηκε για δέκα χρόνια ως πρόσθετη ύλη ζωοτροφών για όρνιθες ωοπαραγωγής με τον εκτελεστικό κανονισμό (ΕΕ) 2015/38 της Επιτροπής (2).

                  (5)

                  Η Ευρωπαϊκή Αρχή για την Ασφάλεια των Τροφίμων («η Αρχή») στη γνωμοδότησή της με ημερομηνία 21 Μαρτίου 2017 (3) κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα Lactobacillus acidophilus (CECT 4529) δεν έχει δυσμενείς επιπτώσεις στην υγεία των ζώων, στην ανθρώπινη υγεία και στο περιβάλλον. Κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώσει την πρόσληψη βάρους / το τελικό βάρος μόνο σε δύο από τις τρεις μελέτες που αξιολογήθηκαν. Δύο άλλες μελέτες αποκλείστηκαν λόγω της ασυνήθιστα υψηλής θνησιμότητας και των χαμηλών επιδόσεων ανάπτυξης των πτηνών. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (6)

                  Ωστόσο τα παραπάνω στοιχεία κρίθηκαν ως επαρκής ένδειξη για τη βελτίωση των ζωοτεχνικών παραμέτρων της αύξησης βάρους. Κατά συνέπεια, κρίθηκε ότι τα παρεχόμενα στοιχεία πληρούν τις προϋποθέσεις για την απόδειξη της αποτελεσματικότητας της πρόσθετης ύλης για κοτόπουλα προς πάχυνση.

                  (7)

                  Από την αξιολόγηση του παρασκευάσματος Lactobacillus acidophilus (CECT 4529) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να χορηγηθεί άδεια για χρήση αυτού του παρασκευάσματος όπως προσδιορίζεται στο παράρτημα του παρόντος κανονισμού.

                  (8)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορηγείται άδεια στο παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 8 Δεκεμβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Εκτελεστικός κανονισμός (ΕΕ) 2015/38 της Επιτροπής, της 13ης Ιανουαρίου 2015, σχετικά με την έγκριση του παρασκευάσματος Lactobacillus acidophilus CECT 4529 ως πρόσθετης ύλης ζωοτροφών για όρνιθες ωοπαραγωγής και για την τροποποίηση του κανονισμού (ΕΚ) αριθ. 1520/2007 (κάτοχος άδειας Centro Sperimentale del Latte) (ΕΕ L 8 της 14.1.2015, σ. 4).

         (3)  EFSA Journal 2017· 15(4): 4762.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου έγκρισης

                     CFU ανά kg πλήρους ζωοτροφής με περιεκτικότητα σε υγρασία 12 %

                        Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                     4b1715

                     Centro Sperimentale del latte

                        Lactobacillus acidophilus CECT 4529

                        Σύνθεση πρόσθετης ύλης:

                     Παρασκεύασμα Lactobacillus acidophilus CECT 4529 με ελάχιστη περιεκτικότητα: 5 × 1010 CFU/g πρόσθετης ύλης (στερεή κατάσταση).

                        Χαρακτηρισμός της δραστικής ουσίας:

                     Βιώσιμα κύτταρα του Lactobacillus acidophilus CECT 4529.

                        Αναλυτική μέθοδος
                         (1)

                     Καταμέτρηση: μέθοδος επίστρωσης σε τρυβλίο με άγαρ MSR (EN 15787).
                     Ταυτοποίηση: ηλεκτροφόρηση παλλόμενου πεδίου σε πήκτωμα (PFGE).

                     Κοτόπουλα προς πάχυνση

                     —

                     1 × 109

                     —

                                 1.

                                 Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 2.

                                 Για τους χρήστες της πρόσθετης ύλης και των προμειγμάτων οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων που απορρέουν από τη χρήση τους. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων μέσων προστασίας του δέρματος, των οφθαλμών και της αναπνοής.

                     29 Δεκεμβρίου 2027

            (1)  Λεπτομέρειες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2018/527 της Επιτροπής, της 28ης Μαρτίου 2018, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Patata dell'Alto Viterbese» (ΠΓΕ)]

text:
               5.4.2018

               EL

               Επίσημη Εφημερίδα της Ευρωπαϊκής Ένωσης

               L 89/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/527 ΤΗΣ ΕΠΙΤΡΟΠΉΣ
   της 28ης Μαρτίου 2018
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Patata dell'Alto Viterbese» (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Patata dell'Alto Viterbese», η οποία καταχωρίσθηκε δυνάμει του κανονισμού (ΕΕ) αριθ. 159/2014 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Patata dell'Alto Viterbese» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαρτίου 2018.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Εκτελεστικός κανονισμός (ΕΕ) αριθ. 159/2014 της Επιτροπής, της 13ης Φεβρουαρίου 2014, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Patata dell'Alto Viterbese (ΠΓΕ)] (ΕΕ L 52 της 21.2.2014, σ. 5).

      (3)  ΕΕ C 391 της 18.11.2017, σ. 14.